
1 priedas

[bookmark: _Hlk209793152]VIRTUALIOS REALYBĖS EDUKACINĖS PATIRTIES SUKŪRIMO PASLAUGOS VIEŠOJO PIRKIMO SUTARTIS 

2025 m.                 d. Nr. (1.10-04-2) 22-        
Vilnius

Valstybinė mokesčių inspekcija prie Lietuvos Respublikos finansų ministerijos (toliau — UŽSAKOVAS), atstovaujama xxxxxxxxx, veikiančio pagal Valstybinės mokesčių inspekcijos prie Lietuvos Respublikos finansų ministerijos viršininko 2025 m. kovo 28 d. įsakymą Nr. V-119 „Dėl įgaliojimų suteikimo“ ir xxxxxxxxx (toliau — TIEKĖJAS), atstovaujama xxxxxxxxxxxx, veikiančio pagal xxxxx, (toliau abi vadinamos — ŠALYS, kiekviena atskirai toliau vadinama — ŠALIS), atsižvelgdamos į neskelbiamos apklausos „Virtualios realybės edukacinės patirties sukūrimo paslaugos viešasis pirkimas“, pirkimo Nr. xxxx (toliau — PIRKIMAS) rezultatus, sudarė šią sutartį (toliau — SUTARTIS). 
PIRKIMAS įvyko vadovaujantis Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, ir Lietuvos Respublikos civiliniu kodeksu (toliau — Civilinis kodeksas). PIRKIME TIEKĖJUI pateikti PIRKIMO dokumentai ir TIEKĖJO pateiktas pasiūlymas toliau yra vadinami „KONKURSO DOKUMENTAIS“. Jeigu SUTARTIS nenustato kitaip, SUTARTYJE naudojamos sąvokos reiškia tą patį, ką ir KONKURSO DOKUMENTUOSE naudojamos sąvokos.

1. SUTARTIES DALYKAS

1.1. SUTARTIES objektas — virtualios realybės edukacinės patirties sukūrimo paslauga apie mokesčius (vaikams nuo 13 m.) (įskaitant 5 užduotis bei naudojimo instrukciją). 
1.2. SUTARTIES objektas toliau vadinamas PASLAUGA arba PASLAUGOS ATLIKIMAS. PASLAUGA detalizuota SUTARTYJE.
1.3. Visa nauda, kurią TIEKĖJAS suteiks UŽSAKOVUI SUTARTIES galiojimo metu, vykdydamas SUTARTIES nuostatas, toliau vadinama — PASLAUGOS ATLIKIMO rezultatu.
1.4. SUTARTYJE, KONKURSO DOKUMENTUOSE ir kituose dokumentuose, į kuriuos daro nuorodą KONKURSO DOKUMENTAI, nustatyti reikalavimai PASLAUGOS ATLIKIMUI ir ŠALIMS toliau SUTARTYJE vadinami REIKALAVIMAIS.
1.5. PASLAUGOS ATLIKIMAS turi būti vykdomas pagal REIKALAVIMUS.
1.6. PASLAUGA turi atitikti aktualių teisės aktų nuostatas. Įsigaliojus naujiems teisės aktams, susijusiems su PASLAUGOS ATLIKIMU, TIEKĖJAS privalo vykdyti jų nuostatas nuo įsigaliojimo datos. REIKALAVIMŲ nuostatos, neatitinkančios įsigaliojusio naujo teisės akto, nuo tokio teisės akto įsigaliojimo datos netaikomos, o vietoj jų taikomos įsigaliojusio naujo teisės akto nuostatos. Atsiradus šiame punkte numatytoms aplinkybėms, ŠALYS raštu suderina PASLAUGOS pasikeitimų įgyvendinimą. Apie teisės aktų pasikeitimą, susijusį su PASLAUGA, ŠALYS viena kitą informuoja raštu.

2. KAINA IR ATSISKAITYMAS

2.1. [bookmark: _Ref137859863]UŽSAKOVAS TIEKĖJUI avanso nemoka, t. y. iš anksto su TIEKĖJU neatsiskaito.
2.2. Už tinkamai įvykdytą PASLAUGĄ (patvirtinama PASLAUGOS dalies perdavimo – priėmimo aktu) UŽSAKOVAS atsiskaito su TIEKĖJU vienkartiniu mokėjimu ne vėliau kaip per 30 kalendorinių dienų laikotarpį nuo dienos, kai UŽSAKOVAS gauna sąskaitą faktūrą, atitinkančią 2.3 papunkčio reikalavimus. 
2.3. Tiekėjas sąskaitas faktūras teikia tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau — Europos elektroninių sąskaitų faktūrų standartas), teikiamos TIEKĖJO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis Sąskaitų administravimo bendrąja informacine sistema (toliau — SABIS), kurios svetainė pasiekiama adresu https://sabis.nbfc.lt/. Užsakovas elektronines sąskaitas faktūras priima ir apdoroja naudodamasis SABIS priemonėmis. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
2.4. Pagrindas pasirašyti PASLAUGOS perdavimo – priėmimo aktą atsiranda tik tuo atveju, jeigu PASLAUGOA atlikta tinkamai ir kokybiškai. Pagal SUTARTIES REIKALAVIMUS laikoma, kad kiekvienas SUTARTYJE įvardintas TIEKĖJO įsipareigojimas tinkamai įvykdytas, ir su tokiu įsipareigojimu susijusi PASLAUGA yra tinkamos kokybės, kai tokia PASLAUGA atitinka PASLAUGOS REIKALAVIMUS. Jeigu PASLAUGA atlikta tinkamai ir kokybiškai, PASLAUGOS perdavimo – priėmimo aktas pasirašomas ne vėliau kaip per 5 darbo dienas nuo tokio akto gavimo.
2.5. [bookmark: _GoBack][bookmark: _Ref116377747]Pradinės SUTARTIES vertė yra xxxxx (xxxxx eurai xx ct) be pridėtinės vertės mokesčio (toliau — PVM), xxxxxx (xxxxx euras xx ct) su PVM. Į PASLAUGOS kainą įtraukti visi susiję su TIEKĖJO įsipareigojimų pagal SUTARTĮ vykdymu TIEKĖJO mokami mokesčiai, pridėtinės išlaidos, išlaidos, susijusios su sąskaitos faktūros pateikimu per SABIS. PASLAUGOS kainos detalizavimas:

	PASLAUGOS apibūdinimas
	Kaina Eur be PVM
	Kaina Eur su PVM 

	Virtualios realybės animuoto video sukūrimas
	
	




2.6. SUTARTYJE minimas apmokėjimas įvykdomas atitinkamą sumą pervedus į SUTARTYJE nurodytą TIEKĖJO sąskaitą.
2.7. SUTARTIES kainodaros taisyklė — fiksuota kaina. 
2.8. PASLAUGOS rezultato naudojimas negali reikalauti iš UŽSAKOVO jokių, didinančių PASLAUGOS kainą išlaidų.
2.9. Visos SUTARTYJE numatytos sumos ir mokėjimai yra apskaičiuojami ir atliekami eurais.
2.10.  Sutarties finansavimo pagrindas — projekto „Būsimų mokesčių mokėtojų finansinio raštingumo didinimas“ Nr. 04-003-P-0001 lėšos. Projektas įgyvendinamas pagal plėtros programos pažangos priemonės Nr. 04-001-08-05-02 „Didinti (gerinti) mokestinių prievolių vykdymą“ projektų finansavimo sąlygų apraše, patvirtintame Lietuvos Respublikos finansų ministro 2022 m. liepos 25 d. įsakymu Nr. 1K-268 „Dėl tvarių viešųjų finansų plėtros programos pažangos priemonės „Didinti (gerinti) mokestinių prievolių vykdymą“, Projektų administravimo ir finansavimo taisyklėse, patvirtintose Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ ir juose nurodytuose Europos Sąjungos ir Lietuvos Respublikos teisės aktuose nustatytas sąlygas ir tvarką. 

3. PASLAUGOS TEIKIMO REIKALAVIMAI

3.1. Visi KONKURSO DOKUMENTUOSE numatyti reikalavimai (visos sąlygos), susiję su PASLAUGOS ATLIKIMU, SUTARTYJE tampa TIEKĖJO įsipareigojimais.
3.2. PASLAUGA pradedama teikti nuo SUTARTIES įsigaliojimo dienos ir turi būti atlikta per 3 mėnesius nuo SUTARTIES įsigaliojimo dienos.
3.3. PASLAUGOS rezultatas — virtualios realybės edukacinė patirtis (įskaitant 5 užduotis bei naudojimo instrukciją) — perduodami tik visiškai įvykdžius SUTARTĮ.
3.4. PASLAUGOS kokybė turi atitikti REIKALAVIMUS ir Civilinio kodekso nuostatas.
3.5. TIEKĖJAS turi užtikrinti, kad SUTARTĮ vykdys tik teisę teikti PASLAUGĄ turintys asmenys.
3.6. TIEKĖJO atstovai PASLAUGOS atlikimo klausimais su UŽSAKOVO atstovais bendrauja lietuvių kalba.
3.7. Reikalavimai TIEKĖJO komandai:
3.7.1. Jei tenka keisti pasiūlyme nurodytą TIEKĖJO komandos narį, kandidatas į jo vietą privalo turėti ne žemesnę kvalifikaciją ir patirtį nei nustatyta KONKURSO DOKUMENTUOSE arba ne žemesnę kvalifikaciją nei keičiamojo komandos nario, jei už jo kvalifikaciją TIEKĖJUI buvo skiriami balai pagal KONKURSO DOKUMENTUOSE nurodytus vertinimo kriterijus. Kandidatas į TIEKĖJO komandos narius gali būti įtrauktas į TIEKĖJO komandą po to, kai UŽSAKOVAS įvertinęs kandidato atitikimą reikalavimams pagal pateiktus kandidato kvalifikaciją ir patirtį liudijančius dokumentus, TIEKĖJUI patvirtina kandidatūrą. Ši sąlyga taikoma ir papildomai pasitelkiamiems specialistams;
3.7.2. Visi TIEKĖJO komandos nariai, nurodyti TIEKĖJO pasiūlyme KONKURSUI, privalo dalyvauti vykdant SUTARTĮ. TIEKĖJAS turi teisę pakeisti savo komandą ar jos narį tik gavęs raštišką UŽSAKOVO sutikimą;
3.7.3. SUTARTIES vykdymo eigoje UŽSAKOVAS gali inicijuoti TIEKĖJO komandos nario, kuris netinkamai atlieka SUTARTYJE numatytas pareigas, pakeitimą, nurodydamas tokio prašymo motyvus;
3.7.4. [bookmark: _Ref101276833]TIEKĖJAS privalo savo iniciatyva siūlyti keisti pasiūlyme nurodytus TIEKĖJO komandos narius šiais atvejais: 
3.7.4.1. Komandos nario mirties, ligos arba nelaimingo atsitikimo atveju;
3.7.4.2. Jei komandos narį keisti būtina dėl kitų, nuo TIEKĖJO nepriklausančių priežasčių.
3.7.5. TIEKĖJAS apie 3.7.4 punkte minimų atvejų atsiradimą privalo nedelsiant informuoti UŽSAKOVĄ;
3.7.6. TIEKĖJAS turėtų iš anksto informuoti UŽSAKOVĄ apie SUTARTIES vykdyme dalyvaujančių darbuotojų atostogas ir užtikrinti, kad jų atostogų metu, PASLAUGĄ teiks kiti specialistai, turintys reikiamą kvalifikaciją (pagal REIKALAVIMUS) būtent toms funkcijoms atlikti.
3.8. Jeigu SUTARTIES vykdymui bus pasitelkiami subtiekėjai, tai vykdant SUTARTĮ jie galės būti keičiami tik raštu suderinus su UŽSAKOVU.
3.9. ŠALYS, siekdamos užtikrinti aplinkosauginių principų laikymąsi, kad PASLAUGAI teikti būtų sunaudojama mažiau gamtos išteklių, įsipareigoja nespausdinti popierinių dokumentų, susijusių su SUTARTIES vykdymu ir naudoti tik elektroninius dokumentus.


4. ŠALIŲ ATSAKOMYBĖ

4.1. ŠALYS privalo susilaikyti nuo bet kokių nepagrįstų veiksmų, kurie galėtų pakenkti kitai ŠALIAI. 
4.2. Jei TIEKĖJAS neįvykdo arba netinkamai įvykdo SUTARTYJE numatytus įsipareigojimus, UŽSAKOVAS turi teisę pareikalauti atlyginti SUTARTIES sąlygų nevykdymu ar netinkamu vykdymu jam padarytus tiesioginius nuostolius, tačiau nedidesne nei SUTARTIES verte, išskyrus Civilinio kodekso 6.252 straipsnio 1 dalyje įtvirtintas išimtis ir pagal Civilinį kodeksą galimus regreso atvejus.
4.3. Už SUTARTIES 3.7 punkte ir SUTARTIES 3.8 punkte nustatytų sąlygų pažeidimus, TIEKĖJUI skiriama 5000 eurų bauda.
4.4. Už UŽSAKOVO vėlavimą atsiskaityti su TIEKĖJU numatomi delspinigiai — 0,06 procento nuo vėluojamos apmokėti sumos, už kiekvieną pavėluotą dieną, bet ne daugiau kaip 20 procentų nuo bendros PASLAUGOS kainos.
4.5. Už TIEKĖJO vėlavimą atlikti sutartinius įsipareigojimus numatomi delspinigiai ― 0,06 procento nuo bendros PASLAUGOS kainos už kiekvieną pavėluotą dieną, bet ne daugiau kaip 20 procentų nuo bendros PASLAUGOS kainos.
4.6. Nutraukus SUTARTĮ 5.6.2 punkte nurodytu pagrindu, TIEKĖJAS per 5 (penkias) darbo dienas nuo SUTARTIES nutraukimo dienos sumoka UŽSAKOVUI 20 procentų nuo SUTARTIES vertės dydžio baudą, o TIEKĖJAS įtraukiamas į nepatikimų tiekėjų sąrašą.

5. SUTARTIES GALIOJIMAS, PAKEITIMAS IR NUTRAUKIMAS

5.1. SUTARTIS įsigalioja nuo abiejų ŠALIŲ pasirašytos SUTARTIES užregistravimo UŽSAKOVO informacinėje sistemoje dienos ir galioja iki visiško ŠALIŲ įsipareigojimų įvykdymo momento.
5.2. SUTARTIS sudaroma 4 mėnesių laikotarpiui (įskaitant atsiskaitymo su TIEKĖJU laikotarpį).
5.3. Jeigu TIEKĖJAS netinkamai vykdo SUTARTĮ, UŽSAKOVAS gali ją nutraukti įspėjęs TIEKĖJĄ prieš 10 kalendorinių dienų.
5.4. UŽSAKOVAS turi teisę nutraukti SUTARTĮ, jeigu TIEKĖJAS SUTARTIES galiojimo laikotarpiu pagal galiojančius teisės aktus praranda teisę užsiimti ūkine komercine ar kitokia, būtina PASLAUGOS ATLIKIMUI, veikla.
5.5. Jeigu TIEKĖJAS savo iniciatyva anksčiau laiko nori nutraukti SUTARTĮ, TIEKĖJAS gali ją nutraukti tik raštu įspėjęs UŽSAKOVĄ prieš 10 kalendorinių dienų. TIEKĖJAS taip pat įsipareigoja per 5 darbo dienas nuo UŽSAKOVO reikalavimo kompensuoti UŽSAKOVUI visus nuostolius, atsiradusius dėl tokio SUTARTIES nutraukimo.
5.6. SUTARTIS gali būti nutraukta anksčiau nurodyto termino:
5.6.1. ŠALIŲ rašytiniu susitarimu;
5.6.2. UŽSAKOVAS gali nutraukti SUTARTĮ, prieš 10 kalendorinių dienų įspėjęs raštu TIEKĖJĄ, jeigu jis nevykdo sutartinių įsipareigojimų ar netinkamai juos įvykdo ir tai yra esminis SUTARTIES pažeidimas. Nustatydamas esminį SUTARTIES pažeidimą UŽSAKOVAS privalo vadovautis Civilinio kodekso 6.217 straipsnio nuostatomis.
5.6.3. ŠALIS gali nutraukti SUTARTĮ, jeigu kita ŠALIS netinkamai vykdo SUTARTYJE numatytus įsipareigojimus ir jeigu prieš tai ją įspėjus raštu, per rašte nurodytą protingą terminą neištaisė dėl SUTARTIES nevykdymo ar netinkamo vykdymo susidariusių trūkumų.
5.7. UŽSAKOVAS gali vienašališkai nutraukti SUTARTĮ Viešųjų pirkimų įstatymo 90 straipsnio 1 dalyje nurodytais pagrindais.
5.8. SUTARTIES sąlygos SUTARTIES galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytus atvejus.
5.9. Visi SUTARTIES pakeitimai, papildymai ir priedai galioja, jeigu jie yra sudaryti raštu ir patvirtinti abiejų ŠALIŲ įgaliotų atstovų parašais. Visi SUTARTIES pakeitimai, papildymai ir priedai sudaryti raštu ir patvirtinti abiejų ŠALIŲ įgaliotų atstovų parašais tampa sudėtinėmis ir neatskiriamomis SUTARTIES dalimis.

6. NENUGALIMOS JĖGOS APLINKYBĖS (FORCE MAJEURE)

6.1. Atsakomybė pagal SUTARTĮ netaikoma, taip pat ŠALYS gali būti visiškai ar iš dalies atleistos nuo civilinės atsakomybės šiais pagrindais: 
6.1.1. dėl nenugalimos jėgos (force majeure) — taikomos Civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos; 
6.1.2. dėl Europos Sąjungos valstybių veiksmų — kai prievolę pagal SUTARTĮ įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių ŠALYS neturėjo teisės ginčyti ir šie veiksmai negalėjo būti iš anksto numatyti. 
6.2. ŠALIS, prašanti ją atleisti nuo atsakomybės, privalo pranešti kitai ŠALIAI apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. ŠALIS taip pat turi pateikti kitai ŠALIAI atitinkamą pranešimą, kai išnyksta įsipareigojimų nevykdymo pagrindas. 
6.3. Pagrindas atleisti ŠALĮ nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu ŠALIS laiku neišsiunčia pranešimo arba neinformuoja, ji privalo kompensuoti kitai ŠALIAI žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo. 
6.4. Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri ŠALIS gali nutraukti SUTARTĮ apie tai pranešusi kitai ŠALIAI prieš 5 (penkias) darbo dienas. Nenugalima jėga nelaikoma tai, kad ŠALIS neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

7. KITOS NUOSTATOS

7.1. SUTARTIES punktų pavadinimai nustatomosios galios neturi — jų tikslas yra tik palengvinti SUTARTIES nuostatų paiešką.
7.2. SUTARTIS sudaryta Viešųjų pirkimų įstatymo ir Civilinio kodekso pagrindu. Visiems ginčams, kilusiems dėl SUTARTIES vykdymo, spręsti taikomi Lietuvos Respublikos norminiai teisės aktai.
7.3. Visi ginčai, kylantys dėl SUTARTIES tarp ŠALIŲ, sprendžiami ŠALIŲ tarpusavio sutarimu, o nesutarus − Lietuvos Respublikos teisės aktų nustatyta tvarka, teisme.
7.4. Už SUTARTIES tinkamą vykdymą iš UŽSAKOVO pusės atsakingas: UŽSAKOVO Strateginės komunikacijos skyriaus vyr. specialistė Raminta Sinkevičiūtė-Šečkuvienė, tel. +370 5 268 7887, el. p. Raminta.Sinkeviciute@vmi.lt ir Strateginio valdymo skyriaus vyr. specialistė Indrė Gegelevičienė, tel. +370 5 268 7542, el. p. indre.gegeleviciene@vmi.lt. Pasikeitus atsakingiems asmenims, TIEKĖJAS bus informuojamas raštu.
7.5. SUTARTIS turi priedą, PASLAUGOS TECHNINĖ SPECIFIKACIJA, kuris yra sudėtinė ir neatskiriama SUTARTIES dalis.

8. KITOS NUOSTATOS

8.1. ŠALYS įsipareigoja nedelsdamos raštu pranešti viena kitai apie SUTARTYJE nurodytų rekvizitų pasikeitimą.
8.2. ŠALIŲ rekvizitai yra tokie:


	UŽSAKOVAS:
	 
	TIEKĖJAS:

	Valstybinė mokesčių inspekcija prie Lietuvos Respublikos finansų ministerijos 
Vasario 16-sios g. 14, LT-01107 Vilnius
Telefonas: +370 5 268 7800
Kodas: 188659752
Atsiskaitomoji sąskaita:
LT70 4040 0636 1000 0158
Lietuvos Respublikos finansų ministerija
Finansų įstaigos kodas 40400

	 

	




	

	
	


[bookmark: _Hlk209711000]SUTARTIES Priedas
PASLAUGOS TECHNINĖ SPECIFIKACIJA

1. Pirkimo objektas

[bookmark: _Hlk209768359]Pirkimo objektas − virtualios realybės edukacinės patirties sukūrimo paslauga apie mokesčius (vaikams nuo 13 m.) (įskaitant 5 užduotis bei naudojimo instrukciją). 

Pirkimo objektą sudaro:
- Koncepcijos ir scenarijaus sukūrimas.
- Pagal virtualios realybės (toliau − VR) patirties turinį parengtos 5 skirtingos užduotys, padidinančios VR patirties stebėtojų įsitraukimą. 
- 360°animuoto vaizdo turinio sukūrimas, įskaitant: personažų modeliavimą ir animavimą; 3D scenų kūrimą, grafinį atvaizdavimą; specialiuosius efektus, renderinimą, testavimą ir koregavimą.
- Garso takelio sukūrimas, įskaitant originalią muziką, garso efektus, foninius garsus, kalbinius įrašus (monologai, dialogai ir kt.) ir pan. lietuvių kalba, numatant galimybę prireikus pakeisti kalbą. 
- Titrų lietuvių kalba parengimas ir integravimas į vaizdo turinį, numatant galimybę prireikus pakeisti kalbą. 
- Sukurto turinio techninis paruošimas ir optimizavimas demonstruoti virtualios realybės įranga.
- Žingsnis po žingsnio naudotojo instrukcijos sukūrimas.

Sukurta VR patirtis turi būti vizualiai ir emociškai įtrauki, bet vartotojo sąveika apsiribos statišku žiūrėjimu per VR demonstravimo įrangą, nenaudojant jokios papildomos interaktyvumo įrangos.
 
2. Pirkimo tikslas

Sukurti interaktyvumo įspūdį sukeliančią įtraukiančią edukacinę VR patirtį vaikams, kuri padėtų suprasti, kas yra mokesčiai, kodėl jie svarbūs, kokia jų nauda visuomenei. Sukurta patirtis turi perteikti interaktyvumo įspūdį per garso ir vaizdo sprendimus, nes papildoma interaktyvumo įranga nebus naudojama. VR patirtis bus naudojama statiškai žiūrėti per virtualios realybės akinius su garsu įvairiuose edukaciniuose užsiėmimuose ir renginiuose. 

3. Reikalavimai turiniui

3.1. Tema − mokesčiai, pristatomi aiškia, suprantama ir patrauklia forma. Pagrindinis temos tikslas − paaiškinti, kas yra mokesčiai ir kodėl jie reikalingi, kaip jie renkami ir paskirstomi, kokia jų nauda visuomenei, remiantis konkrečiais vaikams aktualiais pavyzdžiais. Turinys gali apimti šiuos aspektus: istorinė mokesčių kilmė ir evoliucija, įvairūs mokesčių tipai (gyventojų pajamų, PVM, akcizai ir kt.), mokesčių skirtumai įvairiose šalyse, mokesčių sistema Lietuvoje, vaizdinis palyginimas: „koks būtų pasaulis be mokesčių“ / „kas pasiekiama mokant mokesčius“. 

3.2. Trukmė − +/−10 minučių. Vientisas video mokesčių tematika konstruojamas iš 5 dalių po +/−2 minutes vaizdo dinamikai ir įtraukumui sustiprinti. Dalys tarpusavyje jungiamos interaktyvumo įspūdį kuriančiais intarpais.

3.3. Pasakojimo stilius − kuriantis interaktyvumo įspūdį, pritaikytas vaikų ir jaunimo auditorijai (nuo 13 m.), linksmas, optimistinis, aiškus ir suprantamas, vengiant perteklinių ar sudėtingų terminų. Pasakojimas turi skatinti smalsumą, kritinį mąstymą, išlaikyti pozityvų ir įtraukiantį toną. Vizualinis ir garsinis pateikimas turi būti dinamiškas, su jaunimui patrauklia grafika, estetika, realijomis, muzika ir ritmu, užtikrinant emocinį įsitraukimą ir ryšį su tema. Visa informacija turi būti pateikta vaizdžiai, per situacijas, palyginimus, pasitelkiant humorą, naudojant kitas menines, stilistines priemones.

3.4. Naudotojo patirtis − VR turinys turi būti pateikiamas taip, kad naudotojas, užsidėjęs VR akinius, jaustųsi reginyje dalyvaujantis pirmuoju asmeniu. Vizualinis ir garsinis pateikimas turi sudaryti tiesioginės patirties įspūdį, užtikrinant maksimalų įsitraukimą.

3.5. Vizualinis stilius − spalvinga 3D animacija, patrauklūs, išraiškingi ir auditorijai suprantami personažai. Personažų vizualinės savybės (teigiamos ar neigiamos) turi būti aiškiai perteiktos taip, kad padėtų siekti edukacinio turinio tikslo, tačiau nesiremtų stereotipais, nediskriminuotų ir nežemintų. 

3.6. Garso takelis − įgarsinimas lietuvių kalba, profesionaliu ir vaikų bei jaunimo auditorijai tinkamu balsu, pasižyminčiu aiškia dikcija ir suprantamu tempu. Garso takelį turi sudaryti pasakotojo balsas ir, jei numatyta, personažų dialogai, foninė muzika, pritaikyta turinio nuotaikai ir edukaciniam tikslui, bei garso efektai, stiprinantys vizualinį pasakojimą. Garso takelis turi būti apdorotas erdvinio (ambisoninio) garso formatu, kad VR aplinkoje sukurtų įtraukų ir kokybišką klausymosi patyrimą.
3.7. Kalbos versijos − privalomas įgarsinimas ir titrai lietuvių kalba. Turinio kūrimas turi užtikrinti galimybę ateityje įrašyti įgarsinimą ir titrus kitomis kalbomis, t. y. garso takelis turi būti parengtas kaip atskiras sluoksnis nuo vaizdo, titrai − redaguojamu formatu, o kalbinius įrašus galima pakeisti nekeičiant vaizdo turinio. 
[bookmark: _Hlk209618703]3.8. Edukacinė vertė − turinys turi atitikti tikslinę amžiaus grupę (vaikai nuo 13 m.), būti tikslus, aiškus, suprantamas, neutralaus pobūdžio, nediskriminuojantis. Turinys turi užtikrinti pagarbą ir toleranciją įvairioms socialinėms grupėms, įskaitant skirtingą amžių, negalią, lytį ir lytinę tapatybę, rasę, tautybę, religiją, įsitikinimus, socialinę ir ekonominę padėtį, subkultūras bei kitus skirtumus. VR patirtis turi būti psichologiškai saugi, neturėti diskriminuojančio, smurtą ar patyčias skatinančio turinio elementų, ir būti pateikta jaunimui patrauklia, pozityvia ir įtraukiančia forma.
3.9. Įtrauktis ir prieinamumas − VR turinys turi būti pritaikytas skirtingoms auditorijoms, įskaitant asmenis, turinčius įvairias negalią. Turinys privalo turėti titrus lietuvių kalba, pateiktus aiškiu, kontrastingu šriftu ir atitikti techninius reikalavimus dėl pritaikymo negalią turintiems vartotojams. Vizualiniai elementai turi būti sukurti laikantis kontrasto ir aiškumo principų, vengiant tik spalvų naudojimo kaip vienintelio informacijos perteikimo būdo. Garso takelyje pasakotojo balsas turi perteikti esminę vizualinę informaciją taip, kad ji būtų suprantama ir ribotą regėjimą turintiems asmenims. VR patirtis privalo būti pasyvaus naudojimo, be papildomos interaktyvios įrangos, užtikrinant prieinamumą asmenims su judėjimo negalia. Turinys turi būti pateiktas aiškia, suprantama kalba, tinkama ir kognityvinių sutrikimų turinčių asmenų įtraukčiai. 

[bookmark: _Hlk209007634]4. Techniniai reikalavimai

4.1. Formatas − 360° stereoskopinis (3D) animuotas video įrašas, skirtas rodyti VR aplinkoje.
4.2. Suderinamumas su plačiai naudojamais VR demonstravimo įrenginiais, tokiais kaip Meta Quest 2/3, Meta Quest Pro, HTC Vive arba lygiaverčiais įrenginiais.
4.3. Kūrimo priemonės − tiekėjas turi naudoti profesionalias, plačiai pripažintas 3D/VR kūrimo priemones (pvz., Unity, Unreal Engine, Blender, Maya ar lygiavertes)
4.4. Vaizdo raiška − ne mažesnė kaip 4K (3840×2160) kiekvienai akiai, stereoskopinė versija (3D).
4.5. Garso formatas − ambisoninis (spatial audio) ne mažesnės kaip 48 kHz kokybės.
4.6. Kadrų dažnis (FPS): 60−90 fps.
4.7. Įgarsinimas: profesionalus balso įrašas lietuvių kalba, titrai lietuvių kalba.
4.8. Naudojimas: pasyvus, žiūrėjimui be papildomų valdiklių.
4.9. Failų formatas − galutiniai failai pateikiami .mp4 arba .mov formatu, optimizuoti VR platformoms.
5. Kūrimo etapai

5.1. Koncepcijos parengimas. Užsakovas pateikia tiekėjui turimą informaciją apie mokesčius, su jais susijusius pavyzdžius ir situacijas. Tiekėjas naudojasi pateikta informacija rengdamas koncepciją ir scenarijų, siekiant išvengti netikslumų mokesčių tema. Tiekėjas per 2 savaites nuo sutarties pasirašymo privalo pateikti ne mažiau kaip 2 skirtingus kūrybinius koncepcijos variantus (idėjos aprašymas, vizualinės stilistikos pavyzdžiai). Užsakovas, pasirinkdamas galutinę koncepciją, turi teisę:
- pasirinkti vieną iš pateiktų variantų,
- prašyti tiekėjo sudaryti galutinę koncepciją, pasitelkiant elementus iš kelių pateiktų variantų arba
- papildomai pateikti savo sprendimus, kuriuos tiekėjas privalo integruoti.

5.2. Scenarijaus sukūrimas. Remiantis patvirtinta koncepcija, Tiekėjas parengia scenarijų ir pateikia jį užsakovui derinti. 

5.3. Personažų, aplinkos kūrimas. Tiekėjas parengia eskizus ir pateikia juos užsakovui peržiūrėti bei patvirtinti. 
5.4. Animacijos kūrimas ir programavimas. Tiekėjas atlieka personažų ir aplinkos animavimą, kuria 360° vaizdo turinį ir vykdo programavimo darbus, reikalingus VR patirčiai sukurti. 
5.5. Garso takelio kūrimas ir montavimas. Kalbiniai įrašai (monologai, dialogai ir kt.), garso efektai, muzika; atliekamas garso redagavimas ir sinchronizavimas su vaizdu.
5.6. Reikalavimai ES finansavimo viešinimui. Tiekėjas privalo parengti VR patirtį su informacija apie ES finansavimą. Apie tai aprašą jam perduoda Užsakovas. ES finansavimo informacija turi būti aiškiai matoma ir (ar) girdima, atsižvelgiant į konkretų produktą ir situaciją. Privaloma skirti pakankamai dėmesio emblemos dydžiui, vietai, spalvai ir kokybei, atsižvelgiant į konkretų produktą. 
5.7. Bandomosios versijos parengimas ir pateikimas testavimui. Tiekėjas sukuria ir pateikia bandomąją versiją demonstravimui per VR akinius su garsu. 
5.8. Kartu su bandomąja versija Užsakovui pateikiamos pagal VR patirties turinį parengtos 5 skirtingos užduotys VR patirties stebėtojų įsitraukimui padidinti (pptx formatu) ir parengta žingsnis po žingsnio naudotojo instrukcija (pptx formatu).
5.9. Galutinės versijos parengimas po pastabų korekcijų. Atlikus visas korekcijas, tiekėjas pateikia galutinę VR patirtį. Galutinė versija turi būti tinkama demonstravimui per VR akinius su garsu. 
Visuose kūrimo etapuose užsakovas turi teisę prašyti atlikti korekcijas, Tiekėjas privalo į jas atsižvelgti ir atlikti pakeitimus. Tarpiniai ir galutiniai darbų rezultatai derinti ir tvirtinti pateikiami el. paštu. Tik patvirtinta koncepcija tampa pagrindu kurti scenarijų ir vėliau parengti galutinę versiją. 

6. Reikalavimai tiekėjui

6.1. Tiekėjas turi užtikrinti visą kūrybinį procesą − nuo koncepcijos ir scenarijaus parengimo iki galutinio failo pateikimo Užsakovui.
6.2. Tiekėjas turi turėti techninę įrangą ir kompetencijas VR turiniui kurti.
6.3. Tiekėjas gali keisti pasiūlyme nurodytus specialistus tik gavęs išankstinį Užsakovo rašytinį sutikimą. Naujai siūlomi specialistai turi atitikti keliamus kvalifikacinius reikalavimus.

7. Pateikimo terminai

7.1. Galutinis rezultatas turi būti pateiktas per ne ilgesnį kaip 3 mėnesių terminą nuo sutarties įsigaliojimo.

7.2. Etapų terminai:
· Koncepcija − per 2 savaites nuo sutarties įsigaliojimo.
· Scenarijus − per 1 mėnesį nuo sutarties įsigaliojimo.
· Bandomoji versija, 5 užduotys ir naudojimo instrukcija − per 2 mėnesius nuo sutarties įsigaliojimo.
· Galutinė versija − per 3 mėnesius nuo sutarties įsigaliojimo.
Galutinė VR patirties versija ir kiti paslaugą sudarantys elementai pateikiami Užsakovui kartu su perdavimo−priėmimo aktu. 
 
8. Priėmimo kriterijai

Galutinė paslauga bus laikoma tinkama, jei:
8.1. VR patirtis atitinka patvirtintą koncepciją ir scenarijų.
8.2. Techniniai sprendimai atitinka šios specifikacijos reikalavimus.
8.3. VR patirtis sklandžiai veikia VR įrenginiuose be techninių trikdžių.
8.4. Edukacinis turinys yra aiškus, suprantamas ir tinkamas vaikų nuo 13 m. amžiaus grupei.
8.5. Pateikti naudotojo instrukcijos ir 5 užduočių failai.
8.6. VR patirtyje integruota ES finansavimo informacija.

9. Teisių į kūrinį sąlygos

9.1. Tiekėjas galutinę su Užsakovu suderintą VR patirties versiją ir kitus darbinius failus turi pateikti Užsakovui USB, kitoje skaitmeninėje laikmenoje arba kitais skaitmeniniais kanalais.
9.2. Išimtinės autoriaus ir (ar) gretutinės turtinės teisės ir kitos intelektualinės ar pramoninės nuosavybės teises į VR patirtį perduodamos Užsakovui visam galiojimo laikotarpiui, teisės perduodamos neatlygintinai.
9.3. Tiekėjo sukurta VR patirtis negali būti naudojama be Užsakovo rašytinio sutikimo.
9.4. Visi kūrybiniai sprendimai turi būti suderinti su Užsakovu el. paštu.
9.5. Užsakovo nuosavybės teisė kiekvienam Paslaugos atlikimo rezultato elementui, kuris pagal Civilinį kodeksą yra nuosavybės teisių objektas, atsiranda nuo to momento, kai Tiekėjas tokį Paslaugos atlikimo rezultato elementą perduoda Užsakovui.


